Държавен вестник, бр. 16, 2018 г., стр. 39

БРОЙ  16	
Д Ъ Р Ж А В Е Н  В Е С Т Н И К 	
СТР.  39  
като потвърдят писмено пред съответното 
предприятие (или работодателя на външни 
работници), че тяхното участие е доброволно.
Чл. 86. (1) В случай на аварийно професи-
онално облъчване и в зависимост от обсто-
ятелствата предприятията и работодателите 
на външни работници осигуряват подходящи 
средства за радиационен мониторинг, индиви-
дуална защита и индивидуален дозиметричен 
контрол на аварийните работници.
(2) Предприятията и работодателите на 
външни работници се консултират с квалифи-
цирани експерти по радиационна защита при 
оценяване на индивидуалните дози, получени 
от аварийните работници, и за възможните 
радиологични последствия.
Чл. 87. Предприятията и работодателите 
на външни работници предоставят на аварий-
ните работници информация за получените 
дози след приключване на дейностите по 
ограничаване и ликвидиране на последстви-
ята от авария или във всеки един момент, 
когато бъде поискана такава информация от 
аварийните работници.
Чл. 88. Аварийните работници подлежат 
на специално медицинско наблюдение, което 
се извършва в зависимост от обстоятелствата 
при аварийно професионално облъчване.
Чл. 89. Организациите и работодателите, 
които участват в аварийното реагиране, из-
пълняват програма за управление на дозите, 
които могат да получат аварийните работници 
в дадена ситуация на аварийно облъчване, 
включително за контрол и регистрация на 
тези дози.
Раздел ХII
Радиационна защита на външни работници
Чл. 90. (1) Предприятията осигуряват ра-
диационна защита и дозиметричен контрол 
на външните работници по същия начин, 
както това се изисква и прилага за собстве-
ния персонал.
(2) Предприятията изискват от външни-
те работници и контролират спазването на 
установените вътрешни правила и мерки за 
радиационна защита.
(3) Предприятията отговарят пряко или по 
силата на договорни споразумения с работо-
дателите на външни работници за осигурява-
не на оперативната радиационна защита на 
външните работници.
(4) Всеки работодател на външни работни-
ци е длъжен да осигури радиационна защита 
на своите работници самостоятелно или по 
договор с предприятията по ал. 1.
Чл. 91. Предприятията могат да допускат 
до работа в ядрени съоръжения или обекти 
с източници на йонизиращи лъчения външни 
работници, за които:
1. са представени медицински заключения 
за годност на работниците от категория А, 
наети да изпълняват възложените им работи;
2. категоризацията на наетите външни ра-
ботници (категория А или Б) е съобразена с 
дозите от професионално облъчване, които се 
очаква те да получат като външни работници 
при изпълнение на възложените им работи;
3. са представени радиационни паспор-
ти относно професионалното облъчване на 
външните работници и получените от тях 
ефективни дози през целия предходен период 
до наемането им като външни работници от 
съответните предприятия;
4. са представени удостоверения за призна-
та правоспособност, документи за придобита 
професионална квалификация и проведени 
предварителни инструктажи и обучение на 
външните работници във връзка със специ-
фиката и характеристиките на предвидените 
дейности и работни места.
Чл. 92. (1) Всяко предприятие, което до-
пуска в контролираната зона външни работ-
ници, провежда в допълнение към основното 
обучение по радиационна защита обучение и 
инструктажи за процедурите по радиационна 
защита и мерките за безопасност при работа 
на определени работни места.
(2) Обучението и инструктажите на външни 
работници, които се допускат в контролираната 
зона, обхваща и съответните части от плано-
вете и процедурите за аварийно реагиране.
(3) При допускане на външни работници в 
надзираваната зона предприятието провежда 
инструктажи за безопасност при работа, съо-
бразени с радиационния риск и предвидените 
дейности.
Чл. 93. (1) Предприятието осигурява необ-
ходимите технически средства за радиационна 
защита и за оперативен и индивидуален до-
зиметричен контрол на външните работници, 
съобразено с естеството на дейностите, които 
те ще извършват в контролираната зона, и с 
вътрешните правила и изисквания за осигу-
ряване на радиационната защита.
(2) При работа в контролираната зона 
предприятието предприема необходимите 
действия и мерки за документиране на данните 
от индивидуалния дозиметричен контрол на 
всеки външен работник от категория А след 
приключване на възложената му конкретна 
работа, включително документиране на след-
ните данни:
1. периода, през който е извършена работата, 
и оценка на ефективната доза, получена от 
външния работник през този период;
2. оценка на еквивалентните дози – в слу-
чай на неравномерно облъчване;
3. оценка на ефективната доза от вътреш-
но облъчване – в случай на инхалирани или 
погълнати радионуклиди.